Uppeldi og menntun - 16.02.2007 , Blaðsíða 10 ? OFSALEGA ERF I T T OG ROSALEGA GAMAN ? 10 Gonzales og Sosa ( 1993 ) vekja athygli á að margir kennarar yfirgefi starfsvettvang sinn eftir mjög stuttan tíma , þeim finnist aðstæðurnar í skólunum engan veginn upp - fylla þær væntingar sem þeir höfðu , svo virðist sem skólaumhverfið taki þeim ekki sem nýliðum og oft sé lítið um stuðning . Einnig er talið að margs konar áreiti , skortur á sjálfstrausti , vonbrigði , einangrun og togstreita milli einkalífs og faglegs starfs valdi nýjum kennurum oft og tíðum miklum áhyggjum og geti orðið til þess að margir efnilegir einstaklingar hverfi frá kennslu eftir stuttan tíma ( Gold , 1996 ; Brooks , 1999 ) . Í rannsókninni sem þessi grein er byggð á var leitað svara við spurningunni um það hvernig nýbrautskráðir grunnskólakennarar upplifi fyrsta starfsár sitt í kennslu . Um - fjöllun greinarinnar takmarkast við tvo þætti af fimm úr niðurstöðum rannsóknarinnar , annars vegar væntingar til starfsins og hins vegar kennsluna ? veruleikann á vettvangi . FRÆÐILEGUR BAKGRUNNUR Í skrifum sínum um kennarastarfið fjallar Esteve ( 2000 ) um þann mun sem er á kenn - arastarfinu nú og fyrir tuttugu árum . Hann bendir á að kennarar þurfi nú að sinna öll - um nemendum , óháð námslegri eða félagslegri hæfni þeirra . Enn fremur telur hann að kennarar þurfi , frekar en áður , að takast á við marga hluti utan kennslunnar sjálfrar sem hafa áhrif á starf þeirra og nefnir þar meðal annars tækniframfarir , fjölmenning - arleg þjóðfélög , stanslausa dóma almennings um störf kennara , kröfur um sveigjanlega kennsluhætti og skort á fullnægjandi kennslugögnum í skólunum til að mæta breyttum kennsluháttum . Hann telur að alltaf sé verið að krefja kennara um meiri ábyrgð í starfi og að sú ábyrgð beinist að mörgu öðru en því að efla vitsmunaþroska nemenda . Framangreint styður staðhæfingar Hargreaves og Fullan ( 2000 ) sem segja þann tíma liðinn að nægjanlegt sé fyrir kennara að vera áhugasamir og þekkja vel efnið sem þeir kenni , kennarinn sem handverksmaður dugi ekki lengur til að fullnægja þeim kröfum sem nú séu gerðar til stéttarinnar . Kennarar þurfi nú að vinna í fjölmenningarlegu samfélagi nemenda með ólíkar skoðanir og þarfir . Ný tækni , svo sem tölvutækni þar sem Vefurinn og nýting hans til náms sem kennslu er ærið fyrirferðarmikill , valdi því að kennarar þurfi að kynna sér margvíslegar nýjar kennsluaðferðir og læra að beita þeim . Af öllu þessu leiðir að nýliða í kennslu bíður væntanlega til muna flóknara og að mörgu leyti kröfuharðara starf en fyrirrennara þeirra . Rannsóknir Moir ( 1999 ) á bandarískum nýliðum í kennslu benda til þess að kennari gangi í gegnum ákveðin tilfinningatímabil á starfsþroskaferli sínum á fyrsta starfsári . Moir skilgreinir sex slík tímabil en telur þó að hver og einn fari með ólíkum hætti í gegnum hvert tímabil . Hún segir að fyrsta tímabilið hefjist strax þegar námslok nálg - ast og það einkennist af spennu og kvíðablandinni óþreyju eftir því að takast á við nýtt starf . Hinn verðandi kennari sé fullur væntinga um að geta látið gott af sér leiða og hafi ákveðnar hugmyndir um eigin frammistöðu . Moir telur að sú spenna og eft - irvænting sem fylgir þessu tímabili fleyti nýja kennaranum oft yfir fyrstu vikurnar . Þetta tímabil kallar hún eftirvæntingu ( anticipation ) . Þá tekur við tímabil sem hún kallar að halda velli ( survival ) . Það einkennist af yfirþyrmandi vinnu og öllu því sem